**ศึกษาแนวทางพัฒนาประสิทธิภาพในการใช้กฎหมายพิเศษในการแสวงหาข้อเท็จจริงและการพิสูจน์รวบรวมพยานหลักฐานในการสอบสวนคดีความมั่นคงในจังหวัดชายแดนภาคใต้ตามพระราชกำหนดการบริหารราชการในสถานการณ์ฉุกเฉิน พ.ศ.2548**

**บทคัดย่อ**

สถานการณ์ความรุนแรงในพื้นที่จังหวัดชายแดนภาคใต้นับตั้งแต่เกิดเหตุปล้นอาวุธปืนถึงปัจจุบันถือเป็นสถานการณ์ไม่ปกติเข้าลักษณะสถานการณ์ฉุกเฉิน รัฐมีความจำเป็นจะต้องใช้อำนาจรัฐในสถานการณ์ฉุกเฉินโดยการออกกฎหมายพิเศษ เพื่อให้อำนาจพิเศษแก่เจ้าหน้าที่รัฐเข้าแก้ไขปัญหาสถานการณความรุนแรง ที่เกิดขึ้นในพื้นที่จังหวัดชายแดนภาคใต้ และเป็นที่มาของการก่อตั้ง ศูนย์พิทักษ์สันติ (ในส่วนงานของตำรวจ) เพื่อเป็นกลไกในการแก้ไขปัญหาวิกฤติ ไม่ว่าสถานการณ์ที่เกิดวิกฤตินั้น จะมีสาเหตุมาจากธรรมชาติ หรือจากฝีมือมนุษย์ด้วยกันก็ตาม แต่การนำกฎหมายพิเศษมาปรับใช้กับการสอบสวนคดีความมั่นคงในขั้นตอนการจับกุมและควบคุมตัว การซักถาม และ การตรวจค้น ศาลมองว่าขัดต่อหลักความชอบด้วยกฎหมาย และเพื่อทำให้พยานหลักฐานที่ได้รับในขั้นตอนของการใช้กฎหมายพิเศษมีความถูกต้อง สมบูรณ์ ในชั้นการพิจารณาคดีของศาล ควรจะแยกการกระทำความผิดเกี่ยวกับความมั่นคงออกจากฐานความผิดตามประมวลกฎหมายอาญานำมาบัญญัติไว้เป็นพระราชบัญญัติเอาไว้ต่างหาก ดังนั้นการขับเคลื่อนระบบการบังคับใช้กฎหมายไม่สามารถทำให้สำเร็จด้วยหน่วยงานใดเพียงลำพังหากแต่ต้องบูรณาการตั้งแต่ระดับนโยบายรัฐบาล หน่วยงานราชการที่เกี่ยวข้องกับการบังคับใช้กฎหมาย และประชาชนในพื้นที่ดำเนินการไปตามบทบาทหน้าที่อย่าง ถูกต้องเหมาะสม ในการบังคับใช้กฎหมายนอกจากใช้หลักนิติศาสตร์แล้วยังต้องพิจารณาคำนึงถึงหลักการบังคับใช้กฎหมายประการอื่นที่เกี่ยวข้องให้ครบถ้วนทุกมิติ และผู้บังคับใช้กฎหมายในมิติมุมมองใหม่ที่ถูกต้องกว้างขวางขึ้น

**คำสำคัญ** : กฎหมายพิเศษดานความมั่นคง ความผิดตามประมวลกฎหมายอาญา การซักถามเพื่อแสวงหาข้อเท็จจริงและการพิสูจน์ทราบ ผู้ต้องสงสัยตามกฎหมายพิเศษ ความชอบด้วยกฎหมายโดยศาล